
pentru aprobarea trecerii în domeniul public al Municipiului Timişoara a terenurilor din Anexa 1 şi radierea poziţiei 3854 din HG849/2009 privind imobilul situat în str. Cornelia Sălceanu nr. 22
            Având în vedere solicitările privind vânzarea terenurilor aferente imobilelor construcţii dobândite conform Legii 112/1995, precum şi a terenurilor care fac obiectul H.C.L.82/03.08.2012 modificată prin HCL76/2013,  Direcţia Urbanism– Serviciul Banca de Date Urbană şi Cadastru a identificat terenurile din Anexa 1 care nu au fost cuprinse în domeniul public al Municipiului Timişoara, atestat prin H.G.977/2002, H.G. nr.1016/2005, H.G.849/2009 şi H.G.1097/2011. 


Imobilele respective nu fac obiectul unor litigii pe rol conform adreselor Serviciului Juridic nr. UR2012-22161/09.01.2012, SC2013-6887/10.06.2013 sau a unor dosare nesoluţionate de revendicare în baza Legii nr.18/1991, a Legii nr.1/2000, a Legii nr. 10 /2001, O.U.G.94/2000, O.U.G.83/1999 şi a Legii nr. 247 /2005, conform adreselor cu nr. DP2012-8103/14.12.2012, SC2013-6887/10.06.2013  de la Direcţia Clădiri, Terenuri şi Dotări Diverse, precum  şi adreselor cu nr. UR2012-22161/19.12.2012 şi SC2013-6887/18.04.2013 de la Serviciu Administrare Fond Funciar.

Din analiza extraselor de carte funciară coroborat cu dispoziţiile anexei la Legea 213/1998, privind proprietatea publică şi regimul juridic al acesteia, rezultă că bunurile propuse spre a fi incluse în domeniul public al Municipiului Timişoara nu sunt de natură a constitui domeniu public al statului sau al judeţului.

 Motivaţia apartenenţei la domeniul public al acestor imobile este posibilitatea concesionării sau închirierii lor. De asemenea, ele pot fi date în administrare regiilor autonome ori instituţiilor publice, pot fi date în folosinţă gratuită instituţiilor de utilitate publică, conform art. 136, aliniat nr. 4 din Constituţie. 
Menţionăm că prin adresa nr. CP2013-643/25.06.2013 Institutul de Chimie Timişoara  al Academiei Române ne comunică că imobilul situat în str.C.Sălceanu nr.22 a fost inclus în domeniul public al Statului Român, conform HG1297/2009 privind modificarea şi completarea Anexei nr.17 la HG1705/2006. 
Propunem emiterea unei hotărâri a Consiliului Local prin care se aprobă trecerea în  domeniul public al Municipiului Timişoara a imobilelor din Anexa 1 care face parte integrantă din proiectul de hotărâre, precum şi radierea poziţiei nr. 3854 din Anexa nr.2 la HG849/2009, în care este înscris imobilul situat în str. Cornelia Sălceanu (fostă strada Fagului) nr. 22, cu nr.top.6998-7000,7002-7003,7008-7009,7064-7065/2 din C.F. 67622 Timişoara, având suprafaţa de 20549 mp; .

